Abang Kandung

Abang Kandung ialah telefilen Malaysia 2018 arahan Rashid Sibir yang bertemakan
kekeluargaan dan konflik. Telefilem ini telah ditayangkan pada 10 Mac 2018 pada jam 10 malam melalui saluran TV3 di slot Cerekarama di TV3. 

Sinopsis
Mengisahkan Saiful yang merupakan anak sulung dan menjadi kebanggaan kepada Pak Talib dan Mak Mah serta adiknya, Usop / Yusof. Namun segalanya berubah, apabila Saiful sering berfoya-foya, sehingga dia telah memperkosa Sara. Saiful kemudiannya meninggalkan kampung dan hidup bergelumang dosa di bandar dengan pil khayal, mabuk dan wanita. Bagaimanapun, dia tiba-tiba pulang ke kampung untuk meminta maaf daripada bapanya, Pak Talib, tetapi malangnya Pak Talib menghalau Saiful dan tidak membenarkannya tinggal di rumahnya. Adiknya, Yusof yang berniaga roti canai membawa Saiful ke rumah nenek mereka dan Saiful menumpang di situ. Dia akhirnya bekerja sebagai penoreh getah dan turut membuat beberapa pekerjaan lain. Lama - kelamaan Saiful mula jatuh sakit dan keadaan kesihatannya mula teruk.

Saiful meminta pertolongan adiknya Yusof untuk memujuk bapa mereka supaya membenarkannya untuk pulang ke rumah. Yusof kemudiannya membawa abangnya pulang ke rumah, kemudian Yusof dan ibunya berusaha untuk memujuk Pak Talib, malah Yusof juga berjanji akan bertanggungjawab serta menjaga abangnya itu. Akhirnya bapa mereka mengalah dan membenarkan Saiful tinggal di rumah itu, walaupun begitu Pak Talib masih lagi marah serta benci pada anak sulungnya itu dan sering menyuruh Saiful keluar saja dari rumah itu. Manakala Saiful tetap berusaha untuk mendapatkan kemaafan bapanya itu, walaubagaimanapun Pak Talib masih keras hati dan tidak mahu memaafkan Saiful. Tak lama kemudian keadaan Saiful makin teruk, dia akhirnya muntah darah dan kini berada di hospital, Yusof cuba sebaik mungkin untuk menjaga abangnya itu. Apa yang bakal berlaku seterusnya

Pelakon
Izzue Islam sebagai Saiful
Syafiq Kyle sebagai Usop
Nasir Bilal Khan sebagai Pak Talib
Norlia Ghani sebagai Emak
Ruminah Sidek sebagai Nenek
Hashim Harun sebagai Pak Kasim
Oktovia Manrose sebagai Sara
Hafis Nolan sebagai Muis
Muaz Aidilfitri sebagai Adi
Asrizal Jais sebagai Taha
Azmeer Shah @ Tom sebagai Mail
Zaidi Rock sebagai Pak Abu
Achong sebagai Taukeh Getah\
Enalty Intan sebagai Mak Sara
Babagee sebagai Pak Imam
Mohd Syaffiq Mahmood sebagai Doktor
Nurul Sofia sebagai Jururawat
Hanafi sebagai Wak Napi

Anugerah dan pencalonan
TahunAnugerahKategoriKeputusan2018Anugerah Skrin 2018Drama Terbaik

Rujukan

Kategori:Drama bahasa Melayu
Kategori:TV3